ბეტმენი: დაჭყაფური

ბეტმენი: დაჭყაფური () — რეჟისორ კრისტოფერ ნოლანიშ 2005 წანაშ ფილმი. თინა ერსხუაფუ კომპანიაშ DC კომიქსეფი პერსონაჟ ბეტმენიშ ისტორიეფს. ფილმის ოკათუნა:  კრისტიან ბეილი, მაიკლ კეინი, გერი ოლდმენი, ლიამ ნისონი, კეტი ჰოლმსი, კილიენ მერფი, მორგან ფრიმენი, ტომ უილკინსონი და რუტგერ ჰაუერი.

ფილმიშ სიუჟეტი ჯინჯიერო წჷმირინუანს ბურბუ-კოჩიშენ ფილმეფიშ სერიაშ ართგვარ გინოხარგუას. თიშ უკული, მუთ ფილმი ბეტმენი დო რობინი უწჷმუძინუქ გიშართჷნ, 2003 წანას ნოლანქ დო გოიერქ დიჭყეს ახალ სცენარშა მუშობა, ნამუსჷთ უმოს რეალისტური ტონი აღვენუდუნ, ჰუმანურ ოკითხეფს დო რეალიზმის თოლჸუჯიშ გაკვანთიერებათ. ეშაჩინებას წჷმარინუანდ მაჯინეეფიშ განშე მუჭოთ ბეტმენი ჸურე, ხოლო თიში რეალური ხასჷლაშ, ბრიუს ვეინი ჸურე ალაგინაფაშ გიშაჭანუა. ფილმიშ დიდი ნორთით გინოღალირქ იჸუ ინგლისის დო ჩიკაგოს. გინოღალეფს გიმირინუაფუდჷ მუჭოთ ტრიუკეფი, ობიექტიშ გადიდარებული მოდელეფი. მინიმალურ მუდანობათ იჸუ გიმორინაფილქ ინტეგრირებულ კომპიუტერულ გაფიკაქ. ფილმიშო სპეციალურო იჸუ ღოლამირქ ახალი ბეტ-მობილიქ დო ბურბუ-კოჩიშ ახალი მიკაქუნალქ.

კრიტიკული დო კომერციული თოლარზით, ფილმიქ დიდი წჷმოძინა მიპალუ. 2005 წანაშ 15 მანგის იჸუ თიში პრემიერაქ ააშს დო კანადას. გიშულაშე მაართა მარაშ ბოლოს თიქ მაქიმნალეფს 48 მლნ დოლარიშ მუშნაველი მოუღჹ, უკული 372 მლნ-შახ მირდჹ.  რესურსიქ Rotten Tomatoes თის 84%-იანი რეკომენდაცია მეჩჹ. კრიტიკოსეფქ ეშანეს, ნამდა ფილმიშ ჯინჯიერი თემა რე შქურენჯი დო დო თის უმოს წკურუმია ტონი უღჹ, ვინდარო ბურბუ-კოჩიშ გეშსა წოხოლენ ფილმეფს. 2008 წანაშ კვირკვეს გიშართჷ თიშ გოგინძორაფაქ წკურუმია აიარი, ნამუშ რეზისორით კრისტოფერ ნოლანი რე.

 რესურსეფი ინტერნეტის 




 ფილმიშ სცენეფიშ გეჸვენჯური ანოტაციეფი 

კატეგორია:2005 წანაშ ფილმეფი
კატეგორია:ფილმეფი ბეტმენიშ გეშა
კატეგორია:კრისტოფერ ნოლანიშ ფილმეფი
კატეგორია:ამერიკული ფილმეფი